钦定古今图书集成/明伦汇编/氏族典/第241卷 > 张扶
## 钦定古今图书集成/明伦汇编/氏族典/第241卷 > 张扶

按《十国春秋》，前蜀张扶，字子持，广都人。博学善文辞。
武成初，凡幕府书奏笺檄，皆属扶具草，官至兵部郎
中。是时王宗佶恃高祖养子，骄纵不法。一日，高祖宴
群臣，谓左右曰：“得一二人如韩信而将之，中原不足
平也。”宗佶跪曰：“臣虽不才，自顾可鞭棰取天下。”扶进
曰：“雄才大略，尚不能得岐、陇尺寸之土，宗佶小子狂
妄，愿陛下无以中原为意。”宗佶大惭恨，阴令庖人置
菫毒杀之。后宗佶死，赠扶谏议大夫。